felirat: Adam & Co. belemazsolázott: Czu és Belus
Volt egyszer egy földbevájt lyuk, abban élt egy hobbit.
Sok-sok évvel ezelőtt, mikor ez az ősi világ még nem volt annyira ősi...
... sok évvel a történetírás kezdete előtt...
... Középfölde idejében, mikor az ember más fajokkal együtt élt...
... tündékkel, törpékkel, varázslókkal,??? goblinokkal, sárkányokkal és... hobbitokkal.
Középföle egy kis zugában, melyet Megyének neveztek...
... volt található Hobbitfalva.
Itt, egy földbe vájt lyukban élt egy hobbit.
Nem volt ez a lyuk rút, mocskos, nedves,
sem száraz, csupasz, homokos.
Ez hobbitlyuk volt, ami egyértelmű a kényelemmel.
- Zsákos Bilbó? - Igen?
- Azért jöttem, hogy felbéreljek egy betörőt. - Betörőt?
Attól tartok, rossz helyen jársz.
Ezt úgy érted, nem szeretnél részt venni egy nagy kalandban?
Istenem, én? Dehogyis! Mi, hobbitok egyszerű, békés népek vagyunk.
A kaland csak arra jó, hogy az ember lekésse a vacsorát.
Elég! Gandalf vagyok.
És a Gandalf név egyenértékű velem!
- Gandalf? Csak nem a vándor varázsló? - Pontosan!
Figyelj.
Thorin és Társai, szolgálatodra.
Dwalin, Balin...
...Kili, Fili...
...Dori, Nori és Ori.
Oin, uram. És Gloin, uram.
Az ő neve Bifur. És az övé Bofur.
És Bombur, szolgálatodra.
Mindannyian állunk szolgálatodra.
Mit keresnek ezek a törpék Hobbitfalván?
Teázni jöttek és vacsorázni...
... és érted, Zsákos Bilbó!
- Varázslatos ez a zene. - S át- meg átjárja a testem.
- Szép dolgok iránti rajongást érzel. - Felkerekedni és látni a nagy hegyeket...
... hallani a fenyők és vízesések zúgását.
Kardot viselni sétapálca helyett.
Csak most az egyszer.
Gandalf, törpék és Zsákos úr, a betörő...
Miért mond betörőt?
Ha úgy tetszik, mondhatod azt is, hogy "gyakorlott kincskereső".
Nos, igen. Ez jobban hangzik.
Ma este barátunk házában jöttünk össze...
... a nagyszerű hobbitéban.
Soha a szőr a lábujjain meg ne fogyatkozzék!
Éljen!
Hamarosan hosszú útra indulunk.
Célunk jól ismert mindenki előtt, feltételezem.
Így van?
Előttem nem teljesen.
Igazán? Akkor informálnunk kell a betörőt.
Egy kincset keresünk...
... mely jog szerint minket illet.
Messze keleten...
... a Ködhegységen és a Setéterdőn túl...
... található a Magányos Hegy.
Réges-rég, ez volt népem otthona...
... és nagyapám volt az uralkodó,
a Hegymély Királya.
Bűbájt tudott sok régi törpe,
csengőn csapott a nagy pöröly le,
hegy odva tág termein át.
az éj örök csendjébe törve.
Serleget munkált mind magának
s aranyhárfát; hol ők tanyáztak,
más nem lakott, s a dal, mely ott
csendült, nem ért fülébe másnak.
Lidérclordnak, tündérkirálynak
arany marhát, kincsgarmadákat
formáltak itt, fényt lopva, mit
kardmarkolat gyöngyébe zártak.
Ezüst násfára csillag olvadt,
koronára lángot koholtak:
sárkány tüzét, s lett láncos ék
fényéből a napnak s a holdnak.
Kétségkívül ez a jólét vonzotta oda a sárkányt.
Fenyők zúgtak a meredélyen, szelek nyögtek a szörnyű éjen.
A tűz ömölt, s lángja ölt,
a fák lobogtak fáklyaképpen.
És alattunk, a völgyben feküdt Völgyváros...
... a halandó emberek települése.
Harangok kongattak a völgyben, emberek néztek fel gyötörten,
sárkány tüze, mint tűz lehe,
tornyot, tetőt, földre söpört lenn.
Füstölt a hegy a hold alatt,
döngést fülelt a törpehad,
s futott ki mind, ott veszni kint
egy láb alatt, a hold alatt.
Átok a sárkányra! Átok Smaugra!
Megölte népünket és elrabolta aranyunkat!
Átok Smaugra, a sárkányra!
Ez az a kaland, amit nekem szántál?
Segíteni visszaszerezni az aranyat?
Nem is más.
Tizenhárman vagytok. Elég szerencsétlen dolog.
Zsákos úr lesz a tizennegyedik.
Csak egy szerencsecsillagot találtál nekünk?
Nincs vita. Mutasd a szerződést.
"Bilbónak, a betörőnek. Szakértői szolgálataid feltételei.
Minden haszon 1/14-ed része, szavatoljuk az utazási költségeket,
valamint szükség esetén a temetését. Tisztelettel, Thorin és Társai."
- Temetési költségek? - Elfogadod a feltételeket?
- Természetesen elfogadja! - De, de én...
Tehát, holnap kezdődik nagy kalandotok.
A hobbit
Se sapka, se sétapálca, se pipa.
Még egy zsebkendő se. Hogy lehet ezt kibírni?
- Bombur, hogy került elénk Gandalf? - Úgy jár-kel, ahogy akar.
Hisz tudod, hogy varázsló.
Vigye el az ördög a betörést és mindent ami kapcsolatos vele.
Emlékezz szavamra, Bilbó, ha a szívedet fel akarod vidítani...
... gondolj kellemes dolgokra.
Sonkás tojás, egy tömött pipa,
A kertem a holdfényben. Süti...
Itt letáborozunk. Talán találunk egy száraz zugot, ahol elalhatunk.
Az őrszem észlelt valamit.
Nézzétek. Trollok!
Nyomorult, fosztogató trollok.
Hova a pokolba tűnt Gandalf?
Ismét itt hagyott minket. S épp akkor, amikor a legnagyobb szükségünk lett volna egy varázslóra.
Semmi gond. Van velünk egy ügyes betörő.
- Mit tehet egy betörő a trollokkal? - Ellophatnád a hús egy részét, amit főznek.
- Ó, persze! - Betörő, tedd a dolgod!
Az istenit! Nincs mást enni, csak folyton birkasültet!
Annyira...
... vágyom már egy kis emberhúsra!
Sonkás tojás. A kandallóm. Forró gesztenye.
- Mi az ördög? - Segítség! Segítség! Engedj el! Hagyd abba!
Nicsak, mit találtunk?
Főzzük meg és kiderül!
Egy falatnyit sem tesz ki.
De talán van ott több is, ahonnan ez jött.
Törpék! Végem! Végem van!
Törpék?
Itt a vacsoránk!
Gyerünk, kapjuk el mindet!
Szerintem süssük meg őket.
Nem, szerintem főzzük!
Mindenki a saját ízlése szerint, srácok!
Mindenkinek jut elég.
Az enyémeket megsütöm.
Virradjon rátok a hajnal, s változtasson kövekké!
A nap!
Istenem!
Hogy jöhetett a reggel ilyen gyorsan?
Végünk van!
Kitűnő.
Egy pillanat. Egy pillanat!
Hol az az ügyefogyott betörő? Szerencsecsillag, no hiszen!
Ide!
Nézzétek mit találtam!
Nem rossz első próbálkozásra, betörő.
Ó, semmiség volt.
Ezeket megtartjuk. Átkozottul jó pengék.
Főleg figyelembe véve azt, hogy trollok csinálták.
Számomra nem tűnnek trollpengéknek.
Valószínűleg lopottak.
- Látod ezeket a különös rúnákat? - Mik azok a rúnák?
Ősi írásfajta. Az enyémen is vannak. Ki tudod őket silabizálni?
Nem ismerem ezeket a betűket.
Nos, bárki is csinálta őket, most már a mieink!
Rejtsétek el a kincset, emberek. Majd a visszaúton felszedjük.
Ezt kapd ki Smaug, te undorító féreg!
Látom, te is szereztél egy kardot.
Igen. Bár valójában csak egy tőr.
De egy magamfajtának éppen megfelel.
Siessetek emberek, már úton kellene lennünk!
- Várjatok! - Várjunk?
Itt az ideje, hogy megkapj valamit.
És mi lenne az?
A Magányos Hegy térképe...
Édesapád adta nekem száz évvel ezelőtt.
Micsoda? És miért nem jöttél hozzám? A jogos örököshöz?
Kiválasztottam a megfelelő időpontot arra, hogy átadjam.
Ó, imádom a térképeket. Egész kis gyűjteményem van.
Ah, elég jól emlékszem a hegyre e nélkül is!
Csakugyan? És hogyan szándékozol belépni Smaug kamrájába?
A főkapun át? Mint egy vendég?
Porrá égnél pár lépésen belül.
Ó, nézzétek!
A kéz ezektől a rúnáktól...
... uram isten! Egy titkos bejáratra mutat!
- Egy titkos átjáró az Alsó Termekhez! - Kitűnő, betörő!
- Igazán jól értek a térképekhez. - Hadd lássam.
Igen, igaza van.
De vajon titok maradt ennyi éven keresztül?
Ahhoz túl kicsi, hogy Smaug használja.
És a külső ajtót úgy csinálták, hogy egybeolvadjon a heggyel.
Itt a kulcs. Nagyon vigyázz rá.
Természetesen azt fogom tenni!
De... ha ez egy titkos ajtó, hogyan fogjuk megtalálni?
- A térkép nem árulja el. - Elárulja, s mégsem.
Majd időben megérted.
Íme, megérkeztünk. Völgyzugoly!
Titkos völgye a tündéknek, hol Elrond él, s az ő népe.
Egyszerűen lenyűgöző!
- De folytatnunk kell utunkat. - Kár.
Vétek a tündedalt elmulasztani...
... júniusban a csillagos ég alatt. De...
Kedves Elrond, vendégszereteted igazán pazar.
Az étel, az ital, a mesék, a zene.
Igen, de még sok tennivalónk van.
Azt ígérted, vetsz egy pillantást ezekre a trollpengékre a lakoma után.
Igen, hát persze.
Először is nem trollpengék.
Bizonyára lopottak.
A goblinháborúkra készítették őket. A tiédet, Thorin,
a rúnák Orcristnak nevezik, Goblinszabdalónak.
- És az enyém? - Glamdring, az Ellenség Pörölye.
- Legyen gondotok rájuk! - Nagy becsben fogom tartani.
- Most mutassátok a térképeteket. - Itt van.
Valahogy furcsa. Nézzük csak.
Igen, csakugyan!
Holdbetűk vannak rajta! Látjátok?
Mik azok a holdbetűk?
Rúnák, melyek csak akkor láthatóak, ha a hold fénye világít mögöttük.
Útmutatást nyújtanak a titkos ajtó megtalálásához.
"Ne mozdulj a szürke kőtől, amikor a rigó kopogtat,
... és a lenyugvó nap utolsó sugarát...
... a kulcslyukra fogja vetni."
Erre!
Búvóhely! Egy száraz barlang!
Nos, pihenjünk egy kicsit, emberek. Találtunk egy ideális táborhelyet.
A törpéknek furcsa elképzelésük van az ideálisról.
És hova lett Gandalf?
Eltűnt megint? Bárcsak én is varázsló lennék!
Hello! Mi ez?
Vigyázat!
A csacsik! A csacsik!
Ébresztő! Kirabolnak minket!
A goblinok rajtunk vannak!
Mentsétek meg a csacsikat a goblinoktól!
Csapdába estünk! A goblinok elkaptak!
Kik ezek a nyomorultak?
Thorin, szolgálatodra. Nem szándékoztunk behatolni a birodalmadba.
Pusztán oltalmat kerestünk a vihar elől.
Hazudik, ó, hatalmasságos uram!
Mondd neki, hogy adjon magyarázatot a fegyverére!
Ez a kard Orcrist, a Goblinszabdaló!
Gyilkosok!
Tündék barátai!
Megállj!
Ismerem ezt a kardot!
A neve Glamdring, az Ellenség Pörölye!
Gandalf! Jó öreg Gandalf!
Kövessetek! Gyorsan!
Erre! Kövessetek!
Bilbó!
Eltűnt!
Bilbó, merre vagy?
Drágaszágom.
Az én drágaszágom.
Hello, drágaszágom.
Szavamra, drágaszágom.
Ez aztán a remek lakoma.
Sonkás tojás
és finom vajas pirítós.
Mi ez a zaj, drágaszágom?
Drágaszágom nem tudja.
Istenem!
Hello! Ez meg mi?
Emléktárgy, amit megmutathatok a szomszédoknak otthon. Már ha valaha hazajutok.
Ó, ki vagy te?
Áldjon meg, drágaszágom.
Finom falat lenne.
Mi az, drágaszágom?
Zsákos Bilbó vagyok.
Elvesztettem a törpéket, a varázslót és nem tudom, merre vagyok.
Vigyázz! Egy tündekard van nálam!
Így már jobb. Talán tudod a kiutat?
Talán lecsücsül itt...
... s elcsacsog egy cseppet, drágaszágom.
Talán... kedveli ... a fejtörőket?
Hogy kedvelem-e a fejtörőket?
Igen, bizonyos fokig.
Vetélkednie kell velünk.
Ha drágaszág kérdez ész ő nem válaszol...
... felfaljuk, drágaszágom.
Mi a csuda!
De ha ő kérdez minket...
... ész nem felelünk...
... akkor mi...
... megmutatjuk neki...
... a kiutat!
- Úgy tűnik, nincs választásom. - Drágaszágom...
... miénk az elsző kérdész.
Hangja nincs, de rivall,
Szárnya nincs, de röpül,
foga nincsen, de mar,
szája nincs, de fütyül.
Ki tudja...
... találni...
... a választ?
Egy pillanat.
Finom lehet, drágaszágom? Lédúsz?
Nyúlósz? Ragadósz?
Jóízű?
Ha így akarod!
Szél! Szél a válasz!
Most én jövök.
Kulcs, pánt, fedél nélküli láda,
mégis aranykincs van belezárva.
Hadd éljünk a lehetőszégünkkel, drágaszágom.
Tojász!
Hát persze, hogy a tojász!
Ó, én balfék!
Moszt mi! Moszt mi jövünk, drágaszágom.
Rossz előérzetem van.
Moszt...
Ez a valami mindent elemészt,
Madár, vad, fű, fa általa vész,
vaszat, acélt megrág, ész a kőből,
a sziklából isz lisztet őröl,
Királyt megöl, városzt leront,
magasz hegyet a völgybe dönt.
Nos, érdekes.
Igen, nézzük csak.
Mi a válasz? Mi a válasz?
Egy pillanat!
Drágaszágom...
... vajon finom lesz?
Igen! Az lesz!
- Adj egy kis időt. - Mit...
Mit mond?
Azt mondtam: idő! Idő!
Mi a probléma?
Kitalálta!
Idő a válasz!
Igen?
Végig tudtam. Hisz ez már nagyon régi.
Nos, jó móka volt. De most már nem mehetnénk ki innen?
Nem! Kérdeznie kell még egyet, drágaszágom! Igen! Igen!
Ó, az istenit! Képtelen vagyok még egyet kitalálni.
Kérdezzen! Kérdezzen!
Ó, nagyon jó.
- Mi van a zsebemben? - Nem tisztesszégesz! Nem tisztesszégesz...
... olyat kérdezni drágaszágomtól...
... mi isz van az ő undok kisz...
... zebikéjében?
Sajnálom. Ez a fejtörőm.
Ha nem találod ki, vesztesz. És kikísérsz!
Ó, a drágaszágom veszít!
De először...
... a drágaszágom mutat neki...
... valami aranyoszat.
- Mutatni akarsz nekem valamit? - A születésznapi ajándékomat.
Várj! Hova mész?
A drágaszágom talált egy gyűrűt...
... a születésznapján...
... régeszrég.
Egy aranygyűrűt.
Egy mágikusz gyűrűt!
Elő kell keresznünk, drágaszágom, a születésznapi ajándékot, a rejtekhelyéről.
Na most mi van?
Soha nem találnád ki, hogy ez van a zsebemben.
Istenem!
Hol van?
Az aranygyűrűm! A mágikusz gyűrűm!
Eltűnt!
Drágaszág! Drágaszágom! A gyűrűm, eltűnt!
A drágaszágom emlékszik.
Rajta volt azelőtt...
... ész a tóparton hagyta el!
Átkozott! Átkozott Zákosz!
Megtalálta! A gyűrűm!
A születésznapi ajándékom!
Vajon miattam dühöng?
Istenem!
A gyűrű?
Igen, minden bizonnyal.
A drágaszágom! Megtaláljuk! Megtaláljuk! A Zákosz.
A drágaszágom majd szétmorzolja...
... majd összetöri!
Jobb, ha ezt teszem.
Hol van?
Hova lett?
Nagyon ravasz.
Azt mondja, nem iszmeri a kiutat...
... de tudta az utat befelé, drágaszágom.
Tudnia kell...
... a kiutat isz!
Eliszkolt a hátszó bejárathoz!
Drágaszágomnak szietnie kell a hátszó bejárathoz!
A hátszó bejárathoz!
Milyen kényelmes.
Csak követni kell az Útikalauzt.
Nincs itt, drágaszágom.
Megszökött!
Tolvaj!
Zákosz!
Gyűlöljük!
Gyűlöljük mindörökké!
Mint látjátok, Gollam azt hitte, ismerem a kiutat, és utamat akarta állni.
Egyszerűen csak követtem a kijárathoz.
Nekünk keresztül kellett verekednünk magunkat a goblin őrségen.
- Hogyhogy téged nem vettek észre? - Nos...
... a betörés művészete valójában, hisz tudod,...
... egyet jelent azzal, hogy ne kelts feltűnést.
Hogy láthatatlan légy, másképp fogalmazva.
Bilbó, történeted igazul cseng. Igen, így kellett történnie.
Felesleges többet mondanod. Mennünk kell.
Még mindig goblinok vannak a közelben.
Ó, ne már! Még több hegy?
Dehogy. Hát nem látod?
A nap immár a hegyek mögött nyugszik le nyugaton.
A másik oldalukon vagyunk, közvetlenül a Mögöttes Ország szélén.
- Egy warg! - És a goblinok!
- Segítség! - Nem tudunk magasabbra mászni!
- Ó, a karjaim. - Szegény lábaim! A lábaim!
De mit akarnak tenni velünk? Ledobnak, hogy halálra zúzzuk magunkat?
Ki tudja?
De elég messzire hoztak és még nem dobtak le!
Juhé! A Vadvidék folyója!
Az istenekre!
A Setéterdő peremére visznek minket...
... csak hogy hozzácsapjanak azokhoz a sziklákhoz, én tudom!
Ó, nagyságos Sasok Ura...
... végtelenül hálásak vagyunk a hősies mentőakcióért.
Nem felejtettem el a nyilat...
... mely leterített engem sok évvel ezelőtt.
Nem felejtettem el a varázslót...
... aki rám talált és begyógyította sebemet.
És most...
...isten veletek, bármerre is mentek...
... utatok végén térjetek haza jó szerencsével.
Tehát ez itt a Setéterdő.
Szörnyű hely, amennyire emlékszem. És veszélyes.
Nem-nem. A térkép mutatja a biztonságos ösvényt.
Kövessétek azt, egyenesen át az erdőn.
Ne térjetek le az ösvényről. Ha letértek, soha nem keveredtek ki az erdőből.
Úgy beszélsz, mintha nem jönnél velünk.
Nem is megyek. Sürgős dolgom van messze délen.
- Ó, nem! Ezt nem gondolhatja komolyan! - Mihez kezdünk Gandalf nélkül?
Kérlek, ne hagyj minket magunkra.
Nem-nem. Már így is késésben vagyok miattatok.
Veletek küldöm Zsákos urat. Érjétek be ennyivel.
- Zsákos urat? - Bilbót?
A betörőt?
Engem? De én nem érek fel egy varázslóval!
Ugyan már. Te vagy a szerencsecsillag.
És hamarosan rájössz, többet érsz, mint gondolnád.
Te leszel a helyettesem. Te fogsz engem pótolni.
Itt van papír és toll. Írj le mindent, ami az út folyamán veletek történik...
... így majd át tudom tanulmányozni mikor újra találkozunk, s láthatom, hol hibáztatok.
Megteszem ami tőlem telik.
Annyi elég is lesz.
Gandalfnak: utasításaid szerint...
... folyamatosan naplózom setéterdei utazásunk eseményeit.
Egyszer majd jó hasznát veszem, mikor megírom emlékirataimat.
... melynek címe ez lesz:
Egyszer oda, aztán vissza: egy hobbit vakációja.
A napok szörnyűek, az éjszakák borzasztóak...
... folyamatosan éhezünk és szomjazunk.
Az itt termő gyümölcsök undorítóak.
Minden, ami ezekkel a fákkal kapcsolatos, kellemetlen.
Egy nap úgy döntöttünk, hogy egyikünk...
... felmászik a legmagasabb fa tetejére és körülnéz.
Nem ellenkezhettem. A szerződésem elég homályos volt több ponton.
Vannak pillanatok...
... melyek meg tudják változtatni az ember egész életét.
És hirtelen elgondolkoztam, hogy vajon viszont fogom-e még valaha látni kedves hobbitlyukamat.
Eltűnődtem, vajon akarom-e egyáltalán.
A következő reggel szörnyű meglepetésre ébredtem.
Most nevet fogok neked adni.
Fullánknak foglak hívni!
A reggel hátralevő részét azzal töltöttem, hogy a társaimat keressem.
Végül megtaláltam őket, egy helyen, mely annyira fekete és szörnyű...
... mintha az éjfél foltja soha nem tisztult volna el onnan.
Finom falat lesznek...
... majd ha egy darabig lógtak!
Tűnj innen!
Bombur!
Természetesen nem hagyhattam a többieket, a társaimat...
... az ocsmány pókok lakomájául esni. Cselekednem kellett.
Most már mind szabadok vagytok. Tudom, a pókok mérge legyengített,
de követnetek kell. És gyorsan!
Nézd! Az ösvényen előttünk! Ott vannak!
Kiszabadította a vacsoránkat!
Látunk téged!
Megeszünk, és bőrödet kirakjuk egy fára száradni!
Kapjuk el!
Azt hiszem fel tudom őket tartani! Fussatok az erdei tündék tisztására!
De, hogyan tudod...
Majd én vagdalkozom. Fussatok.
Gyorsan!
Csapdába ejtettük őket. A kör bezárult.
Nem szökhetnek meg!
Lustaláb! Görbeláb!
Istenem! Mi az?
Fullánk! Fullánk! Fullánk!
Vissza! Meneküljünk! Nincs esélyünk Fullánk ellen!
Az erdei tündék tisztásán csatlakoztam a társaimhoz.
De mikor rájuk találtam, újabb meglepetés várt.
Az erdei tündék visszatértek, de harcra készen.
A törpék, még mindig gyengén a pókokkal való küzdelemtől...
... küzdelem nélkül megadták magukat.
Egész nap és egész éjjel meneteltünk.
Végül megérkeztünk a tünde király palotájához...
... mely az erdő keleti peremén volt.
Megtettük ezt a nagy utat...
... csak hogy rabként végezzük.
- Miért támadtatok meg, törpék? - Nem támadtunk meg!
Könyörögni jöttünk! Éheztünk!
Először is mit kerestetek az erdőben?
- Az a mi dolgunk. - Jól van...
Vigyétek el őket amíg nem éreznek hajlandóságot az igazság megvallására...
... még ha száz évet is kell várniuk!
Kapzsiság. A kincs, amit hajszoltunk, elég nagy volt ahhoz, hogy a tündék is részt kérjenek belőle.
Értékes szövetségesek lettek volna Smaug ellen.
Ehelyett ellenségek lettek, mi pedig a foglyaik.
És bár láthatatlanságom miatt könnyedén mozoghattam bármerre...
... a zárakat nem tudtam kinyitni.
Így hetek teltek el, mire ki tudtam szabadítani a többieket.
A folyó egy része a barlang alatt folyt.
Finom bort szállítottak fel a folyón az emberek,
... akik a Hosszú-tavon laktak.
Most az erdei tündék itták a bort, s a hordók hamar kiürültek.
Ó, hagyjátok már abba a panaszkodást!
Soha nem ígértem nektek első osztályú szállást.
Messzire jöttem és sok kalandon átestem hogy láthassam...
... és most még a látványát sem bírtam elviselni!
Órákon belül elértük az emberek települését, melyet Tóvárosnak hívtak.
Egy precíz, bár nem túl fantáziadús név...
... hisz a falu tulajdonképpen a Hosszú-tó felszínén épült.
Völgyváros lakosainak leszármazottai még mindig itt mertek lakni...
... és üzletelni Smaug hegyének a szomszédságában.
Thorin vagyok...
... a Hegymély Királyának a fia!
Visszatértem!
Üdvözlégy, Tölgyfapajzsos Thorin.
Bard vagyok, az őrparancsnok. Jelenléted nagy megtiszteltetés számunkra.
Nagyapád még mindig él dalainkban és legendáinkban.
Minden lehetséges segítséget felajánlunk, és bízunk a nagylelkűségedben...
... mikor majd Smaugnak vége lesz, s visszaszerzed királyságod.
Kaptunk enni, elláttak minket tartalékokkal...
... és két héttel később már szinte utunk céljánál tartottunk.
Bár volt rá esély, hogy az szörnyű véget ér.
Ez a bűz! Még soha nem éreztem ezelőtt sárkányszagot!
Bizonyára az összes terem tele van szörnyű bűzével.
És míg Smaug odabenn aludt...
... mi napjainkat a titkos ajtó keresésével töltöttük.
Aztán, egy délután...
Szóval, Gandalf, mialatt várakozok, teleírom naplód utolsó lapjait.
Egyedüli társaságom egy bosszantó madár, mely csigákat tör szét.
"Ne mozdulj a szürke kőtől, amikor a rigó kopogtat,
... és a lenyugvó nap utolsó sugarát...
... a kulcslyukra fogja vetni."
Ó, istenem!
Ébresztő! Ébresztő! Most történik meg!
Az istenekre!
Ott van!
Thorin, mielőtt eltűnik, használd a kulcsot!
Nos, ezzel megvagyunk.
És most mi legyen?
Itt az idő a mi nagyra becsült Zsákos urunk számára, hogy megtegye azt,
amiért társaságunk tagja lett. - Én?
- Ki kell érdemelned a jutalmadat. Kötöttünk egy szerződést.
Úgy érted, az én dolgom elsőnek bemenni?
Már kétszer rántottalak ki benneteket a pácból, s ez nem szerepelt az eredeti megállapodásunkban.
És ki jön velem?
Bárki?
Értem.
Nos, te vagy a betörő.
Menj le és szerezz valamit!
Jól van. Nem fogok nemet mondani.
Sok szerencsét.
Köszönöm.
Kezdek jobban bízni a szerencsémben, mint azelőtt.
Na, most aztán benne vagy nyakig, Zsákos Bilbó.
Miért vagy itt? Ugyan minek neked sárkány őrizte kincs?
Érzed a féreg melegét, Zsákos úr?
Még néhány lépés és megláthatod...
... az öreg sárkányt, Smaugot.
Most még visszafordulhatsz.
De továbbmenni, megtenni azt a pár lépést...
... az lenne a legbátrabb dolog, amit valaha tettél.
Bármi, ami azután történhet, semmiség.
Igen, ez az a hely...
... ahol megvívod az igazi harcod, Zsákos Bilbó.
Visszafordulsz?
Nos, tolvaj...
... érzem a szagodat és a levegőt, mely körülvesz.
Hallom a lélegzetedet.
Gyere csak!
Szolgáld ki magad. Van elég, még marad is.
Ó, köszönöm neked, ó, Hatalmas Smaug.
Nem ajándékokért jöttem. Csak látni akartalak...
... és megtudni, vajon valóban oly nagy vagy-e, mint a mesék állítják.
Jómagam nem hittem bennük.
De most már hiszel?
Meg se közelítik a valóságot...
... ó Smaug, Minden Csapások Legnagyobbika.
Jó a modorod ahhoz képest, hogy tolvaj vagy...
... és hazug.
Ismersz engem...
... de én nem éreztem a szagodat ennek előtte.
Ki vagy és honnan jöttél?
A domb alól jövök.
És a dombok alá és a dombok fölé vezet az utam.
S a légen át. Én vagyok a láthatatlan vándor.
Talányokban beszélsz?
Mi a neved?
Én vagyok a szerencsecsillag, a hálónyiszáló, a pók-fullánk.
Elragadó címek.
Én vagyok, ki vízbe fojtja barátait, majd ismét élve húzza őket elő a víz alól.
Én vagyok a sasok vendége, a gyűrűnyerő, és a szerencsehozó.
... a nyomravezető és a hordólovas.
Hordólovas, he?
Akkor kitaláltam a talányt!
Egyike vagy azoknak a nyavalyás...
... teknővájó tavi embereknek.
Te és városod drágán megfizet a zargatásomért!
Szóval a tavi emberek szeretnék ellopni a kincsemet?
Várj! Még nem tudsz mindent. Nem egyedül az arany vezetett ide.
Elég legyen a talányokból!
Mi mást akarsz még, tavi ember?
Bosszút!
Bosszút?
Bizonyára tudod, hogy sikered miatt...
... jó néhány elszánt ellenséged van.
Bosszút? Te? Ha!
Smaug vagyok!
Megölöm, akit csak akarok!
Erős vagyok...
... erős...
... erős!
A páncélzatom felér tíz pajzzsal...
... a fogaim szablyák...
... karmaim dárdák...
... farkam rezzentése...
... mennykőcsapás!
A szárnyaim...
... forgószél!
És leheletem...
... halál!
Nos?
Most hol vannak a talányaid?
Nagyon, nagyon lenyűgöző.
Habár...
... én mindig úgy tudtam, hogy a sárkányok...
... alul lágyabb anyagból vannak. Sebezhetőek.
Különösen a mellük táján.
Rosszul tudod!
Alul s felül egyaránt erős páncél véd.
Nos, ezt nem tudhatom.
"Nem tudhatod?"
Akkor megmutatom!
Nézd!
Ehhez mit szólsz?
Ritka és csodálatos, nem?
Káprázatos!
Csodálatos!
Tökéletes!
Hibátlan!
Megdöbbentő! Nagy...
Vén bolond!
A bal melled nagy része...
... olyan csupasz, akár a házatlan csiga.
Mi ez?
Újabb talány?
Nem, a talányoknak vége.
Igazán nem szabad Káprázatosságod idejét továbbra is igénybe vennem.
Sajnálom, hogy nem leltél rám. De egy jó betörőt igen nehéz elfogni.
Betörő?
Betörő!
Tolvaj! Tűz! Gyilkosság!
- Vele kellett volna mennünk. - Hogy élve megsüljünk?
A betörő az!
Háromszoros hurrá a jó öreg Bilbónak!
Köszönöm! De jobban örülnék egy gyakorlatiasabb üdvözlésnek.
Másképp mondva...
... oltsatok el!
Kész is van! Kész is van! Mindig öröm segíteni egy barátnak.
El sem tudom mondani, mennyire hálás vagyok.
Ó, semmiség. Mit szereztél?
Ezt.
Mi ez?
Földrengés?
A titkos alagútba! Az egyetlen esélyünk!
Hordólovas!
Tolvaj tavi ember!
Néped szembesül bosszúmmal!
A tavi emberek halálra vannak ítélve, hacsak nem...
Igen, te! Pusztán egy rigó vagy, de most sokkal több.
Láttad Smaugot. Tudod, mi a sebezhető pontja!
Menj! Most! Tóvárosba! Keresd az őrparancsnokot, Bardot!
Ez a szellő különösen meleg az őszhöz képest.
Bard! Mi az?
A sárkány jön, vagy én bolondultam meg!
Romboljátok le a hidakat! Fegyverbe! Fegyverbe!
A sárkány! Az öreg Smaug!
Felébredt annyi év után! A sárkány közeleg!
Készen álltok? Ahogy elhalad...
Tűz!
Elő az íjakkal! Készüljetek!
El innen, te bolond madár! El innen!
Beszélsz?
Zsákos Bilbó?
Mit talált?
Igen! Megnézem!
Igazat beszélsz, öreg rigó!
Fekete nyílvessző! Soha nem csaltál meg. És én mindig visszaszereztelek.
Apámtól származtál rám, őrá pedig még régebbről.
Ha csakugyan a Hegymély igaz királyának műhelyében kovácsoltak...
... most eredj utadra és szállj sebesen!
Király vagyok!
Megállj!
Csak egy királya van Hegymélynek, és az...
... én vagyok, Thorin!
Éljen Thorin! Hip-hip hurrá! Hip-hip hurrá!
Most, most...
... rengeteg dolgunk van. Kategorizálnunk kell a kincsünket.
És becsomagolni elszállításra.
Csatlakozz a mókához, betörő! Ennek egy része a tied!
Még nem biztos! Mi lesz, ha Smaug visszatér?
Ó, legalább egy hétre elment! Kövérebb zsákmányt talált magának, lefogadom!
Ez a sok kincs megbolondított titeket?
Meg kell találnunk a kiutat a hegyből...
... és saját szemünkkel meggyőződni, valóban elment-e! És gyorsan!
A térkép szerint a főkapu erre van.
Kövessenek, uraim!
Istenem!
Kik ezek?
Az egész völgyet óriási szentjánosbogarak lepték el?
Nem szentjánosbogarak! Tüzek! Tábortüzek!
Badarság! Nincs akkora sereg, melynek ennyi tűzre lenne szüksége!
Nem is, barátom. Két hadsereg van!
Bard, Tóvárosból? Mit mondtál?
Két hadsereg!
Smaug halott. Elpusztítottam. A rigó átadta üzenetedet.
Igazán? Nagyszerű hírek, barátom! Reméltem, hogy megteszi!
A népem királlyá koronázott.
Királlyá? Igazán? Hadd gratuláljak!
Nem is választhattak volna jobbat! Igazán! Nem is tudom, hogyan köszönhetem meg.
Városunk elpusztult és újjá kell építeni.
Köszönetképpen megoszthatnátok velünk a kincset.
Hát persze, hát persze. Van itt elég mindenkinek.
Várj csak! A kincs a miénk! És csakis a törpéké!
Nem lenne a tiéd, ha Smaug még élne.
Részletkérdés.
- Szóval hoztál két sereget, hogy elvedd? - Én csak egy sereget hoztam.
A másik az enyém!
Te, aki a kazamatákba vetettél minket?
Népem sokat szenvedett a sárkánytól az évek folyamán.
Jóvátételt követelünk.
Soha!
De miért ne? Van itt elég mindenki számára.
Ez elvi kérdés, büszkeség dolga!
Akkor holnap elvesszük!
Napkeltekor találkozunk a csatatéren.
Rá fogsz jönni, hogy hatalmas túlerőben vagyunk.
Ez nevetséges!
Csönd! Mit tudhat egy betörő az ilyen dolgokról?
Akkor, holnap!
Pokolian kényelmetlen. Tuti, hogy tele leszek kiütésekkel.
Ezt a páncélt a nagyapám műhelyeiben kovácsolták.
Viseld büszkén és győzelembe visz téged!
Bevallom, a győzelem nem igazán érdekel.
Egyetlen reményem, hogy rabságba esek, amilyen gyorsan csak lehet.
Csak egy gyáva ember beszél így.
Egy gyáva, aki kipiszkálta Smaugot?
Egy gyáva, aki megmentett téged újra és újra?
Egy gyáva, aki mindig előre ment, míg te hátul lapultál?
De most nem látsz minket lapulni, vagy igen?
Ez őrület! Tizennégyen tízezer ellen...
... és úgy indultok a biztos halálba...
... mintha csak egy tea-partira készülnétek.
A te fajtád soha nem fogja megérteni a háborút, hobbit.
Ez háború! Háború!
Az őrszem észlelt valamit!
Ó. Hegymély hatalmas királya!
- Balin, ez csak Thorin! - Csönd legyen!
- Igen, tábornok? - "Tábornok"?
Egy újabb sereg bukkant fel északkeleten!
A mi fajtánkból valók! Egy törpesereg!
- Unokatestvérem, Dáin az a Vasdombokból? - Nem is más!
Ha! Most már nincsenek túlerőben! Nekünk is van seregünk!
- Három sereg csatája? - Csatába!
Harcba!
Előre!
Csatába!
- Aljas törpék! - Tolvaj törpék!
Halál rájuk!
- Aprítsuk fel őket! - Vegyétek fejüket!
Halál az emberekre! Halál a tündékre!
Tartsuk meg az aranyat magunknak, törpéknek!
Személy szerint én inkább otthon szeretnék lenni Hobbitfalván.
- Ki ez az öregember? - Tűnj az útból!
Mozgás, vén bolond!
Vén bolond?
Gandalf!
Megállj!
Beszélni akarok a királyokkal!
Az iszonyat tört mindannyiótokra!
Goblinsereg közeleg északról, mely igény tart a kincsre!
Nézzétek!
Farkasokon lovagolnak!
Ó, hatalmas Tündekirály, legigazabb barátom és szövetségesem.
Egyesítenünk kell erőinket a közös veszedelem ellen.
Természetesen, ó nemes Hegymély Királya.
Néped olyan az enyémnek, mintha testvérek lennének.
Embereim és minden fegyverük egyek a tieitekkel.
Egyesült erővel legyőzzük az alávaló ellenséget!
Egyesült erővel!
Thorinnak igaza van. Egyszerűen nem értem a háborút.
Négy sereg csatája.
Egy, kettő, három... igen, négy!
Helyzetünk reménytelen! A goblin sereg túl erős!
De sokuk vérét kiontjuk még mielőtt a nap lemegy.
Ha ezek az utolsó pillanataink, éljük őket becsülettel.
Megállj! Nincs minden veszve. A goblinoknak sok ellenségük van.
Van még egy sereg, mely útban van.
A sasok!
Most akkor öt sereg?
Zsákos Bilbo, ami elég az elég.
Bombur! Megsérültél!
Még életben vagyok. És veled mi van?
Csak egy karcolás. Egy könnyű fejseb. Elájultam pár órára. Mi történt?
Győztünk.
Bombur is eltávozott közülünk?
Az eredeti tizenháromból hányan maradtak?
Heten.
És Thorinnal mi van?
Nemsokára már csak hatan lesznek.
Elhoztam.
Ég veled, jó tolvaj.
Barátságban szeretnék tőled elválni...
... és szeretném visszavonni mindazt, amit a Kapunál mondtam.
Annyi minden van, amit én is szeretnék visszavonni.
Ez azt jelenti...
... hogy megbocsátunk egymásnak?
- Thorin! - Csend!
Nem vagy gyáva, barátom. Sajnálom, hogy annak neveztelek.
- Ez most nem fontos... - És tévedtem.
Megértetted a háborút.
Én voltam az, aki nem.
Egészen mostanáig.
Ég veled, Hegymély Királya.
Nyugat gyermeke,
most látom csak...
... ha közülünk többen tartanák többre...
... az evést és a jókedvet, mint az arany halmait...
... boldogabb lenne ez a világ.
De akár szomorú, akár vidám...
... el kell most hagynom.
- Ég veled. - Ég veled, Thorin.
Csak két kis zsáknyi aranyat hozol haza magaddal?
A részed nagyobb volt.
A csacsim csak ennyit tud cipelni, és ez is több annál, mint amire valaha szükségem lesz.
De szereztél mást is.
A gyűrűt? Ó, igen.
Emlékként fogom tartani, egy üvegdobozban a kandallópárkányon.
Így hát a jóslatok mind beteljesültek.
Smaugnak vége, és a goblinokat elűzték.
A törpék és tündék békében élnek...
... az emberek gyarapodnak, sokasodnak és építik birodalmukat.
Jóslatok!
- Mi az? - Azért az én kezem is benne volt!
Talán csak nem vonod kétségbe a jóslatokat, mert a megvalósulásukban neked is részed volt?
Csak nem képzeled igazán,...
... hogy minden kalandodban és szabadulásodban pusztán csak a szerencse irányított...
... s csak éppen a magad hasznára?
Kiemelkedő egyéniség vagy, Zsákos uram, s jómagam is nagyon kedvellek...
... de végül is, mégiscsak egy parányi kis valaki vagy e széles világon.
Hála istennek!
Igen, hazaértél...
... helyezd a gyűrűt emlékül a kandallópárkányra...
... írd meg történetedet, melyről azt gondolod, véget ért...
Hogy érted azt: "azt gondolod, véget ért"?
Véget ért, vagy nem?
Ó, Zsákos Bilbó, ha igazán megértetted volna azt a gyűrűt...
... - de egy nap családod egy még meg nem született tagja meg fogja - ...
... megértetted volna, hogy ennek a történetnek még nincs vége...
... hanem csak most kezdődik.